Diari Oficial de la Generalitat Valenciana


Sumari del DOGV 7532, del 25-05-2015 (2015/4778)

ACORD de 24 d'abril de 2015,del Consell, pel qual s'autoritza determinada transferència de crèdits per import de 295.442,38 euros, a fi de donar cobertura a treballs de rehabilitació en zones afectades per les pluges torrencials de març de 2015, en aplicació del que preveu el Decret 38/2015, de 27 de març, del Consell. Expedient número 06.007/15-041.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7532

Data del DOGV
:   25-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4778


Data del document
:   24-04-2015

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 24 d'abril de 2015,del Consell, pel qual s'autoritza determinada transferència de crèdits per import de 295.442,38 euros, a fi de donar cobertura a treballs de rehabilitació en zones afectades per les pluges torrencials de març de 2015, en aplicació del que preveu el Decret 38/2015, de 27 de març, del Consell. Expedient número 06.007/15-041. [2015/4778]  
El Consell, en la reunió del dia 24 d'abril de 2015, va adoptar l'acord següent:  
El Consell, en la reunió de 27 de març de 2015, va aprovar el Decret 38/2015, de 27 de març, del Consell., sobre mesures per a pal·liar els danys produïts per les pluges torrencials produïdes entre els dies 22 i 25 de març de 2015 a la Comunitat Valenciana, i correspon al conseller de Governació i Justícia la coordinació dels treballs de rehabilitació i tornada a la normalitat de les zones afectades.  
L'article 2 del decret establix que, una vegada efectuades les valoracions dels danys i determinats els departaments del Consell competents quant a la matèria, les actuacions es finançaran a càrrec del fons de contingència previst en l'article 43 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, amb les modificacions pressupostàries prèvies previstes en l'article 9 de la Llei 8/2014, de 26 de desembre, de la Generalitat, de Pressupostos de la Generalitat per a 2015, fins a un import màxim de 5.000.000 d'euros.  
Atés que el conseller de Governació i Justícia ha declarat d'emergència els treballs de condicionament dels vials per a comunicar el municipi de Cortes de Pallás amb Jarafuel a través de la mola de Cortes, en el marc del decret esmentat, proposa, en una primera fase, incrementar la dotació del projecte FM660, Manteniment d'infraestructures de prevenció d'incendis, en l'annex d'inversions del programa 221.10, Emergències, Protecció Civil, Prevenció i Extinció d'Incendis, en 295.442,38 euros, a càrrec del Fons de Contingència previst en el pressupost 2015.  
En conseqüència i d'acord amb el que establixen els articles 18 i 19 de la Llei 8/2014, de 26 de desembre, de la Generalitat, de Pressupostos de la Generalitat per a l'exercici 2015, a proposta del conseller d'Hisenda i Administració Pública, el Consell  
  
ACORDA  
  
Primer  
Autoritzar la minoració del pressupost de despeses en l'aplicació 05.49.97.188.63.4 per import de 295.442,38 euros.  
  
Segon  
Autoritzar l'augment del pressupost de despeses en l'aplicació 64.45.56.845.43.4 per import de 295.442,38 euros amb destinació al projecte FM660, Manteniment d'infraestructures de prevenció d'incendis.  
  
València, 24 d'abril de 2015  
  
El conseller secretari,  
JOSÉ CÍSCAR BOLUFER